Publication: Magyar Közlöny
Issue: MK-2011-120 (Year: 2011, Number: 120)
Era: contemporary
Section: a Mátrai Tájvédelmi Körzet részét képei, melyre 15/2008. (VI. 3.) KvVM rendeletben kihirdetett természetvédelmi
Paragraph Index: 654

b) Az akácosok esetében megengedett az erdõszerkezet átalakítás két lépcsõben történõ végrehajtása, átmeneti faállomány közbeiktatásával. 5.3. Nem védett, Natura 2000 rendeltetésû erdõk 5.3.1. A körzeti erdõtervezés során biztosítani kell a kedvezõ természetvédelmi helyzetû, közösségi jelentõségû, valamint kiemelt közösségi jelentõségû, jelölõ erdei élõhelytípusokba tartozó erdõk – különösen a pannon cseres-tölgyesek (91M0), az enyves éger (Alnus glutinosa) és magas kõris (Fraxinus excelsior) alkotta ligeterdõk (91E0), és a pannon molyhos tölgyesek (91H0) – kiterjedésének, szerkezetének, fajkészletének megõrzése, illetve lehetõség szerinti fejlesztése, természetességük és változatosságuk fenntartása, illetve lehetõség szerinti javítása, valamint a közösségi jelentõségû, jelölõ erdei élõhelytípushoz kötõdõ, fában fejlõdõ bogárfajok fennmaradásának biztosítása érdekében szükséges intézkedéseket. 5.3.2. Az erdõneveléseket a termõhelynek nem megfelelõ, vagy erdészeti tájidegen elegyfafajok – különös tekintettel az intenzíven terjedõ fajok – visszaszorítását célzó erélyekkel kell megtervezni. A fekete- és erdeifenyves fõfafajú erdõkben a nevelõvágások tervezése során emellett kiemelt figyelmet kell fordítani az õshonos lombos fafajok elõretörésének elõsegítésére. 5.3.3. Egészségügyi termelés õshonos fõfafajú erdõkben – az erdõben visszamaradó holt faanyag mennyiségének növekedése érdekében – csak az egészséges egyedekre is veszélyt jelentõ (fertõzõ) károsítások esetén tervezhetõ. 5.3.4. Intenzíven terjedõ fafajjal – akác kivételével – erdõsítés nem írható elõ még elegyfafajként sem. 5.4. Egyéb védelmi rendeltetésû erdõk Az erdõtervezési körzetre vonatkozó speciális erdõtervezési szempont nem kerül meghatározásra.

Source: https://magyarkozlony.hu/hivatalos-lapok/71563302f84e742065bf83bcfc8995fa742f90b5/dokumentumok/c1f357acec0db10d2cd383549e155568aecae608/letoltes